65 dood in ontploffing by motoronderdeel-aanleg | Maroela Media
Minstens 65 mense is Saterdag dood en talle het ernstige brandwonde opgedoen tydens 'n ontploffing by 'n aanleg in China wat motoronderdele aan General Motors verskaf.
Meer as 100 mense is beseer, het Xinhua-nuusagentskap gesê.
Daar was meer as 200 werkers op die perseel toe die ontploffing om 07:37 by 'n werkswinkel in die fabriek plaasgevind het, aldus Xinhua.
Reddingswerkers het reeds meer as 40 liggame uitgehaal, en minstens 25 mense het by die hospitaal aan hul beserings beswyk.
Die fabriek word bestuur deur Kunshan Zhongrong Metal Products-maatskappy wat hoofsaaklik elektroplatering van allooiwieldoppe behartig. Die maatskappy verskaf die wieldoppe aan General Motors en ander maatskappye.
Volgens Xinhua het 'n voorlopige ondersoek bepaal dat dit waarskynlik 'n stofontploffing was. Só 'n ontploffing vind plaas wanneer partikels in die lug in 'n geslote ruimte vasgevang word en dan met 'n vonk in aanraking kom.
Swembad in die sitkamer!
Stofontploffings is dodelik, maar dit kan voorkom word met die regte toerusting ( Scrubbers) in plek. Dit kom neer op wanbestuur. Tragies.